38. ΒΑΣΙΛΙΚΟΝ ΔΙΑΤΑΓΜΑ υπ' αριθ. 407 της 4/11 Μαΐου 1966 (ΦΕΚ Α΄ 105) Περί τροποποιήσεως και συμπληρώσεως των Β.Δ/των από 13.2.1936 ΄΄περί συμπληρώσεως Δ/τος περί αδειών εκτελέσεως και πτυχίων επιβλέψεως ηλεκτρολογικών εγκαταστάσεων΄΄ από 19.3.1938,΄΄περί χορηγήσεως αδειών εκτελέσεως και πτυχίων βοηθητικού προσωπικού κατασκευής και επιβλέψεως ηλεκτρολογικών εγκαταστάσεων ΣΤ' ειδικότητος παραγωγής, μετατροπής, μεταφοράς, μετασχηματισμού και διανομής ηλεκτρικής ενεργείας΄΄, από 21.4.65, ΄΄περί διατάξεων τινων αφορωσών εις την άσκησιν επαγγέλματος υπό των Μέσων Τεχνικών Σχολών Εργοδηγών ειδικότητος Ηλεκτρολόγου΄΄ από 25.5.38, ΄΄περί χορηγήσεως αδειών εκτελέσεως και πτυχίων επιβλέψεως (συντηρήσεως) και υπηρεσίας ηλεκτρολογικών εγκαταστάσεων Δ΄ ειδικότητος, ηλεκτρομηχανολογικών και ηλεκτρικών εγκαταστάσεων ανελκυστήρων και ηλεκτροκινήτων μηχανημάτων ανυψώσεως και μεταφοράς΄΄. (Διόρθ. Ημαρτ. ΦΕΚ Α΄ 123 της 13 Ιουν. 1966) Εχοντες υπ' όψιν τον Νόμ. 6422 ΄΄περί ασκήσεως του επαγγέλματος του Μηχανολόγου, του Ηλεκτρολόγου, του Μηχανολόγου - Ηλεκτρολόγου, Μηχανικού, ως και του Ναυπηγού΄΄ και ιδία τα άρθρ. 3,5 και 10 αυτού, το άρθρ. 12 του Νόμ. 2979/1922 «περί ηλεκτρικών εγκαταστάσεων΄΄, την υπ' αριθ. 15/19 1.1966 σύμφωνον γνωμάτευσιν του παρά τω Υπουργείω Βιομηχανίας Τεχνικού Συμβουλίου, ως και την υπ' αριθ. 232/1966 γνωμάτευσιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1-2.-(Προστίθενται παρ. 3-4 εις το άρθρ. 5 και άρθρ. 9   Α εις το Β.Δ. 13/19 Φεβρ. 1963, ανωτ. σελ. 143). Άρθρ.11.-Πρακτική εξάσκησις εις ηλεκτρικάς εγκαταστάσεις υποψηφίου προς απόκτησιν αδείας τινός ηλεκτρολόγου, πραγματοποιηθείσα: 1)Εις τον Εθνικόν Στρατόν: Λαμβάνεται υπ' όψιν μόνον κατά το ήμισυ και εφ' όσον προέρχεται από Στρατόπεδα ή Συνεργεία Βάσεως ή Συνεργεία Περιοχής υπό την ιδιότητα του κληρωτού ή εφέδρου. 2)Εις την Ε.Β. Αεροπορίαν: Λαμβάνεται υπ' όψιν, μόνον κατά το ήμισυ και εφ' όσον είναι επιγείων μέσων, υπό την ιδιότητα του κληρωτού ή εφέδρου. 3)Εις το Β. Ναυτικόν: Υπό την ιδιότητα του κληρωτού ή εφέδρου, λαμβάνεται υπ' όψιν, μόνον κατά το ήμισυ, εκ τούτου δε εφ' όσον είναι: α)εις πλοία ή συνεργεία Ναυστάθμων, λαμβάνεται υπ' όψιν κατά τα 3/4 εις Γ΄ ειδικότητα και 1/4 εις ΣΤ΄ ειδικότητα, β)εις Στρατόπεδα 1/3 εις Α΄ ειδικότητα, 1/3 εις Γ΄ ειδικότητα και 1/3 εις ΣΤ΄ ειδικότητα. 4)΄΄Εις την συντήρησιν ηλεκτρικών εγκαταστάσεων Νοσοκομείων, Τραπεζών ή εν γένει μεγάλων κτιρίων. Λαμβάνεται υπ' όψιν κατά τα 3/4 και εκ ταύτης το 1/3 εις την ειδικότητα΄΄. Η παρ. 4 αντικατεστάθη ως άνω δια του άρθρ. 5 Π.Δ. 205 της 2/9 Μαρτ. 1977 (ΦΕΚ Α΄ 70). 5)Εις Βιομηχανίας: Λαμβάνεται υπ' όψιν εις Γ΄ ειδικότητα, εφ' όσον δεν έχουν ίδιον υποσταθμόν υποβιβασμού τάσεως και εις ΣΤ΄ ειδικότητα. 6)Εις πλοία: Λαμβάνεται υπ' όψιν κατά τα 3/4 Γ΄ ειδικότητα και 1/4 εις ΣΤ΄ ειδικότητα. Άρθρ.12.-Δια την απόκτησιν αδείας βοηθητικού προσωπικού της Α΄ ειδικότητος, τα προσαγόμενα πιστοποιητικά πρακτικής εξασκήσεως δέον να έχωσι διανυθή τουλάχιστον κατά το ήμισυ εις την Α΄ ειδικότητα (εγκαταστάσεις φωτισμού οικιών, καταστημάτων ή γραφείων). Άρθρ.13.-Πάσα προγενεστέρα διάταξις αντικειμένη εις τας διατάξεις του παρόντος Β.Δ/τος  ή πραγματευομένη θέματα ρυθμιζόμενα υπό του παρόντος, καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Βιομηχανίας Υπουργόν, ανατίθεμεν την δημοσίευσιν και εκτέλεσιν του παρόντος. Άρθρ.3.-(Αντικαθίστανται το άρθρ. 13 του αυτού Δ/τος, το άρθρ. 13 του Β.Δ. 19/26 Μαρτ. 1938 και το άρθρ. 13 του Β.Δ. 25 Μαΐου/14 Ιουν. 1938, ανωτ. σελ. 145,162 και 168,01). Άρθρ.4.-Το άρθρ. 17 του από 13.2.1936 Β.Δ/τος "περί συμπληρώσεως Δ/τος "περί αδειών εκτελέσεως και πτυχίων επιβλέψεως ηλεκτρικών εγκαταστάσεων κλπ." και τα εν άρθρ. 16 του από 19/26 Μαρτ. 1938 Β.Δ/τος ΄΄περί αδειών κλπ. ΣΤ΄ ειδικότητος κλπ.΄΄, αναφερόμενα εις θεωρήσεις αδειών, αντικαθίστανται ως κάτωθι: «Παρ.1.Αι άδειαι εγκαταστατών ηλεκτρολόγων πάσης ειδικότητος και κατηγορίας υπόκεινται εις θεώρησιν ανά πενταετίαν. Οι αδειούχοι ηλεκτρολόγοι εγκαταστάται υποχρεούνται να καταθέτουν το βιβλιάριον της αδείας αυτών εις την αρμοδίαν Δ/νσιν του Υπουργείου Βιομηχανίας, τουλάχιστον 10 ημέρας προ της λήξεως της ισχύος της προς θεώρησιν, υποβάλλοντες ταυτοχρόνως τα κάτωθι δικαιολογητικά: α)Αίτησιν περί θεωρήσεως της αδείας. Επί της σχετικής αιτήσεως δέον να αναγράφονται και οι αριθμοί ετέρων εν ισχύϊ αδειών, των οποίων ο αιτών τυγχάνει κάτοχος, η επαγγελματική τούτου διεύθυνσις και η οικονομική εφορία εις την οποίαν υπάγεται. β)Πιστοποιητικόν ποινικού μητρώου. γ)Βεβαίωσιν του οικείου επαγγελματικού Σωματείου εις το οποίον ανήκει ο ενδιαφερόμενος εν η να εμφαίνεται ότι ούτος διατηρεί εργαστήριον ή κατάστημα ή τεχνικόν γραφείον εκτελέσεως ηλεκτρολογικών εργασιών και ότι ασκεί αποδεδειγμένως το επάγγελμα του ηλεκτρολόγου εγκαταστάτου. Εν ελλείψει τοιούτου επαγγελματικού Σωματείου ή εν περιπτώσει καθ' ην ο ενδιαφερόμενος δεν είναι μέλος επαγγελματικού Σωματείου, βεβαίωσιν της οικείας Αστυνομικής Αρχής, ότι ο ενδιαφερόμενος διατηρεί εργαστήριον ή κατάστημα ή τεχνικόν γραφείον εκτελέσεως ηλεκτρικών εργασιών. Εν ταις ως άνω βεβαιώσεσι, δέον να αναγράφηται το περιεχόμενον της σχετικής επιγραφής έξωθι του καταστήματος ή εργαστηρίου ή τεχνικού γραφείου. δ)(Βεβαίωσιν της οικείας Οικονομικής Εφορίας, εν η να εμφαίνηται ότι ο εν αυτή αναφερόμενος τυγχάνει επιτηδευματίας φορολογούμενος ασκών το επάγγελμα του εγκαταστάτου ηλεκτρολόγου. Ως οικεία Οικονομική Εφορία νοείται εκείνη ένθα η έδρα του Εργαστηρίου, του καταστήματος ή του τεχνικού γραφείου του ενδιαφερομένου.) Το εδάφ. δ΄ κατηργήθη δια του άρθρ. 1 Π.Δ. 205 της 2/9 Μαρτ. 1977 (ΦΕΚ Α΄ 70). ε)Υπεύθυνον δήλωσιν ότι δεν τυγχάνουν Δημόσιοι ή Δημοτικοί Υπάλληλοι ή Υπάλληλοι Νομικών Προσώπων Δημοσίου Δικαίου ή Τραπεζών ή Οργανισμών και Επιχειρήσεων Κοινής Ωφελείας, υπό οιανδήποτε ιδιότητα σχέσεως εργασίας. ς)Κατά την έκδοσιν της αδείας και εις εκάστην περιοδικήν θεώρησιν θα αναγράφηται επί του βιβλιαρίου της αδείας ο χρόνος λήξεως ταύτης. Καθ' εκάστην θεώρησιν θ' αναγράφηται εν τω βιβλιαρίω της αδείας πάσα επιβληθείσα ποινή, ήτις δεν είχεν αναγραφή εν αυτώ λόγω μη προσαγωγής του βιβλιαρίου. Δεν υπόκεινται εις θεώρησιν αι άδειαι βοηθού  ηλεκτροτεχνίτου, Ηλεκτροτεχνίτου, Αρχιτεχνίτου, Εργοδηγού όλων των ειδικοτήτων. Ωσαύτως  δεν υπόκεινται εις θεώρησιν αι άδειαι  χειριστών              Ηλεκτροκινήτων              ανυψω-  (Αντί της σελ. 178,11(γ) Σελ. 178,11(δ) Τεύχος 633 - Σελ. 61 Έλεγχος Ηλεκτρικών Εγκαταστάσεων 13.Δ.δ.38 τικών μηχανημάτων και χειριστών ηλεκτροκινήτων ανυψωτικών μηχανημάτων δι' αναρροφήσεως και μεταφοράς. Παρ.2.α)Εφεξής αι εκδιδόμεναι άδειαι εγκαταστατών ηλεκτρολόγων και τα πτυχία επιβλέψεως πάσης κατηγορίας και ειδικότητος θα ισχύουν επί πενταετίαν. Μετά την λήξιν της ισχύος τούτων απαιτείται θεώρησιν αυτών. β)Η θεώρησις των αδειών επιβλέψεως (συντηρήσεως) πάσης ειδικότητος και κατηγορίας, εκτός των αδειών επιβλέψεως εγκαταστάσεων κινηματογράφων, γίνεται επί τη υποβολή απλής αιτήσεως κατά τα εν τη παρ. Ια οριζόμενα μετ' αποσπάσματος Ποινικού Μητρώου. Παρ.3.α)Οι κάτοχοι αδειών εγκαταστάτου ηλεκτρολόγου, οι επιθυμούντες όπως εργασθώσιν εν τω Εμπορικώ Ναυτικώ, δέον όπως αντικαταστήσωσι τας εις χείρας των αδείας δι' ετέρων αδειών επιβλέψεως (συντηρήσεως), της αυτής ειδικότητος. Η αντικατάστασις είναι άμεσος, επί τη υποβολή αιτήσεως μετά δύο προσφάτων φωτογραφιών. β)Οι ήδη υπηρετούντες ηλεκτρολόγοι εις τα ποντοπόρα πλοία και όντες κάτοχοι αδειών εγκαταστάτου ηλεκτρολόγου υποχρεούνται όπως, άμα τω επαναπατρισμώ αυτών, αντικαταστήσωσι την εις χείρας των άδειαν εγκαταστάτου δι' ετέρας τοιαύτης επιβλέψεως (συντηρήσεως). Την τοιαύτην αντικατάστασιν των αδειών δύνανται οι ενδιαφερόμενοι ηλεκτρολόγοι να ζητήσωσι παρά της αρμοδίας Υπηρεσίας του Υπουργείου Βιομηχανίας, είτε απ' ευθείας είτε και μέσω των Ναυτικών Γραφείων της πλοιοκτητρίας Εταιρείας εν η εργάζονται. γ)Ηλεκτρολόγοι, κάτοχοι αδειών εγκαταστάτου, υπηρετούντες εις πλοία εκτελούντα πλόας εις τας Ελληνικάς θαλάσσας, υποχρεούνται όπως αντικαταστήσωσι τας εις χείρας των αδείας εγκαταστατών, δι' ετέρων αδειών επιβλέψεως εντός προθεσμίας 6 μηνών από της ισχύος του παρόντος Β.Δ/τος. Παρ.4.α)Οι νυν ηλεκτρολόγοι, κάτοχοι αδειών εγκαταστάτου ηλεκτρολόγου διετούς ισχύος, υποχρεούνται εις θεώρησιν των αδειών των, άμα τη λήξει αυτών, της χρονολογίας λήξεως αναγραφομένης ήδη επί της αδείας αυτών. Δια την θεώρησιν των ως άνω αδειών απαιτείται η προσκόμισις των προαναφερθέντων δικαιολογητικών. Σελ. 178,12(δ) Τεύχος 633 - Σελ. 62 β)Οι κάτοχοι αδειών εγκαταστάτου ηλεκτρολόγου απολυθέντες εκ του στρατεύματος μετά την εκπλήρωσιν των στρατιωτικών αυτών υποχρεώσεων και των οποίων αδειών η ισχύς έληξεν, δύνανται να θεωρηθώσι τας εις χείρας αυτών αδείας, επί τη υποβολή αφ' ενός μεν του φύλλου αντιγράφου στρατιωτικών μεταβολών και αφ' ετέρου της κατά την παρ. 1 ε υπευθύνου δηλώσεως. γ)Οι υπηρετούντες εις Ν.Π.Δ.Δ., Δήμους, Κοινότητας, Τράπεζας ή ετέρους Οργανισμούς και Επιχειρήσεις Κοινής Ωφελείας και εξελθόντες της Υπηρεσίας, δύνανται να θεωρήσωσι τας εις χείρας αυτών αδείας εγκαταστατών ηλεκτρολόγων επί τη υποβολή αιτήσεως και αντιγράφου της πράξεως εξόδου εκ της Υπηρεσίας΄΄. Το άρθρ. 4 αντικατεστάθη ως άνω δια του άρθρ. 1 Β.Δ. 891/1968 (κατωτ. αριθ. 40). «Παρ.5.Εάν εγκαταστάτης ηλεκτρολόγος απολέση προϋπόθεσιν του παρόντος άρθρου εκ των απαιτουμένων δια την θεώρησιν των αδειών και εφ' όσον διαρκεί τούτο, απαγορεύεται να ασκή το επάγγελμα του εργολήπτου ηλεκτρικών εγκαταστάσεων». Η παρ. 5 προσετέθη δια του άρθρ. 4 Β.Δ. 766/1972 (κατωτ. αριθ. 42). Άρθρ.5.-Το άρθρο 18 του από 13.2.36 Β.Δ/τος ΄΄περί συμπληρώσεως Β.Δ/τος ΄΄περί αδειών εκτελέσεως και πτυχίων επιβλέψεως ηλεκτρικών εγκαταστάσεων κλπ.΄΄, το άρθρ.17 του από 19/26 Μαρτ. 1938 Β.Δ/τος ΄΄περί αδειών κλπ. ΣΤ΄ ειδικότητας κλπ.΄΄, η παρ. β΄ του άρθρ. 4 και το άρθρ. 19 του από 25.5./14.6.38 Β.Δ/τος ΄΄περί χορηγήσεως αδειών κλπ. Δ΄ ειδικότητος΄΄, καταργούνται. 13.Δ.δ.38 Έλεγχος Ηλεκτρικών Εγκαταστάσεων Άρθρ.6-7.(Αντικαθίστανται τα άρθρ. 8 και 9 του Β.Δ. 19/26 Μαρτ. 1938, ανωτ. σελ. 160) Άρθρ.8.-(Προστίθεται εδάφιον εις το άρθρ. 10 του Β.Δ. 13 Φεβρ. 1936, ανωτ. σελ. 145 και τροποποιείται η παρ.V του άρθρ. 4 του από 15.11.1938 Β.Δ/τος (προφανώς πρόκειται περί του Β.Δ. 5/14 Νοεμ. 1938, δι' ου είχεν αντικατασταθή το άρθρ. 9 του Β.Δ. 19/26 Μαρτ. 1938, ανωτ. σελ. 160, όπου βλ. σχόλιον). Άρθρ.9.-(Αντικαθίσταται η παρ. 3 του άρθρ. 3 Β.Δ. 21 Απρ./8 Μαΐου 1965, ανωτ. σελ. 56,05). Άρθρ.10.-(Αντικαθίσταται το άρθρ. 6 Β.Δ. 25 Μαΐου/14 Ιουν. 1938, ανωτ. σελ. 166). 